stanford-oval/wikipedia huggingface dataset:
Yves Montand
Aiheesta muualla

Kuvia tai muita tiedostoja aiheesta Yves Montand Wikimedia Commonsissa
Yves Montand Internet Movie Databasessa. (englanniksi)
Yves Montand NNDB:ssä
| Auktoriteettitunnisteet  |
| --- | --- |
Kansainväliset:  FAST  ISNI 2  3  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Alankomaat  Puola 
Tieteilijät:  CiNii 
Taiteenala:  Discography of American Historical Recordings  FID  MusicBrainz 
Henkilöt:  Deutsche Biographie  DDB  Trove  Elonet 
Muut:  Europeana  SNAC 2  IdRef
Uskonto Laosissa

Uskontokuntiin kuuluminen Laosissa (2014)
Buddhalaisuus (64.7%)
Kansanuskonnot (31.4%)
Kristinusko (1.7%)
Uskonnottomat (2.2%)
Tämä artikkeli käsittelee Laosin uskontoa ja uskonnollisia yhteisöjä. Laosin suurin uskonto on buddhalaisuus, johon kuuluu 64,7 prosenttia väestöstä. Suurin uskonnollinen vähemmistö ovat alkuperäisuskonnot.
Buddhalaisuus

Laosin suurin uskonto on buddhalaisuus, jonka Theravada-suuntaus edustaa lähes koko Laosin alankomaalaista väestöä, jonka osuus koko väestöstä on noin 50 prosenttia. Buddhalaisen väestön keskuudessa esiintyy myös animistisia uskomuksia yhdistettynä buddhalaiseen käytäntöön. Lisäksi Laosissa on pieni Mahajana-buddhalaisten väestö.
Buddhalaisuus > Theravada-buddhalaisuus

Theravada-buddhalaisilla on yli 4 000 temppeliä, jotka toimivat uskonnonharjoittamisen keskipisteenä ja maaseudun yhteisöelämän keskuksena. Useimmissa laosilaisissa kylissä on edelleen vahva uskonnollinen perinne. Monet buddhalaiset miehet viettävät osan elämästään munkkeina temppeleissä, vaikka vain muutaman päivän ajan. Maassa on noin 20 000 munkkia, joista yli 8 000 on saavuttanut ”vanhemman munkin” arvon, mikä kertoo vuosien opiskelusta temppeleissä. Lisäksi Laosissa on yli 400 nunnaa, joista monet ovat vanhempia leskiä ja jotka asuvat temppeleissä eri puolilla maata.
Laosin buddhalaisyhteisön järjestöä (LBFO) johtaa ylin patriarkka, joka asuu Vientianessa ja johtaa LBFO:n keskustoimiston, Ho Thammasaphan, toimintaa.
Buddhalaisuus > Thammayudh-buddhlaisuus

Vaikka Thammayudh-buddhalaislahko liitettiin virallisesti hallitsevaan Mahanikai-buddhalaisuuden koulukuntaan vuoden 1975 jälkeen, sillä on edelleen kannattajia maassa. Useiden, erityisesti Vientianessa sijaitsevien, temppelien apotit ja munkit noudattavat tiettävästi Thammayudh-koulukuntaa, joka painottaa enemmän meditaatiota ja kurinalaisuutta.
Buddhalaisuus > Mahajana-buddahlaisuus

Vientianessa on neljä mahajana-buddhalaista temppeliä, joista kaksi palvelee etnisesti vietnamilaista yhteisöä ja kaksi etnisesti kiinalaista yhteisöä. Vietnamin, Kiinan ja Intian buddhalaismunkit ovat käyneet vapaasti näissä temppeleissä pitämässä jumalanpalveluksia ja palvelemassa uskovia. Muissa kaupunkikeskuksissa on ainakin neljä suurta mahajana-buddhalaista pagodia ja pienempiä mahajana-temppeleitä kylissä lähellä Vietnamin ja Kiinan rajaa.
Kristinusko

Kristinusko on Laosissa pieni vähemmistöuskonto. Roomalaiskatolisiin ja protestantteihin kuuluu noin 2 prosenttia väestöstä. Katolisen kirkon arvion mukaan roomalaiskatolisia on Laosissa noin 45 000. Monet heistä ovat etnisesti vietnamilaisia ja he ovat keskittyneet suuriin kaupunkikeskuksiin ja Mekong-joen varrella sijaitseville alueille keski- ja eteläosissa. Katolinen kirkko on vakiintuneesti läsnä viidessä väkirikkaimmassa keskisessä ja eteläisessä maakunnassa. Katolilaiset voivat yleensä harjoittaa avointa jumalanpalvelusta. Pohjoisosassa katolisen kirkon toiminta on rajoitettua.
Katolisia piispoja on neljä, joista kaksi sijaitsee Vientianessa ja muut Thakhekissa ja Pakxessa. Yksi piispoista valvoo Vientianen hiippakuntaa ja vastaa maan keskiosasta. Toinen Vientianessa asuva piispa on Luang Prabangin piispa. Hänen vastuualueeseensa kuuluu maan pohjoisosa. Katolisen kirkon omaisuus Luang Prabangissa takavarikoitiin nykyisen hallituksen tultua valtaan vuonna 1975. Thakhekissa, Khammouanin maakunnassa sijaitseva epävirallinen katolinen koulutuskeskus koulutti pienen määrän pappeja palvelemaan katolista yhteisöä. Katolinen henkilökunta on myös voinut käydä Australiassa ja Filippiineillä kouluttautumassa. Useat ulkomaiset nunnat palvelevat tilapäisesti Vientianen hiippakunnassa.
Muut uskonnot

Suuri osa Laosin etnisiin vähemmistöihin kuuluvista ryhmistä harjoittavat animismia, jonka uskomukset vaihtelevat suuresti ryhmittäin. Animismi on vallitsevaa erityisesti kiinalais-thaimaalaisen väestön keskuudessa. Muita uskonnollisia vähemmistöjä ovat bahai-uskolaiset, muslimit ja konfutselaiset. Vain pieni osa väestöstä ei noudata mitään uskontoa.
Pha That Luang on Laosin kansallinen symboli.
Katolinen kirkko Vientianessa.
Gene Simmons

| Gene Simmons |
| --- | --- |
 Gene Simmons Los Angelesissa lokakuussa 2012.
Henkilötiedot
Koko nimi:  Chaim Witz
Syntynyt: 25. elokuuta 1949 (ikä 75) Haifa, Israel
Ammatti:  muusikko, liikemies, näyttelijä, opettaja
Muusikko
Taiteilijanimi:  The Demon, God of Thunder, Dr. Love ja Reginald Van Helsing 
Aktiivisena:  1970–
Tyylilajit:  Hard rock Heavy metal Glam metal
Soittimet:  bassokitara, kitara
Yhtyeet:  Kiss Wicked Lester   Bullfrog Bheer  Rainbow
Levy-yhtiöt:  Casablanca Records  Mercury Records  Sanctuary Records
Aiheesta muualla
www.genesimmons.com
  [ Muokkaa Wikidatassa ] [ ohje ]  
Gene Simmons (alk. Chaim Witz, s. 25. elokuuta 1949 Haifa, Israel) on yhdysvaltalainen rock-artisti, näyttelijä ja liikemies. Hänet tunnetaan parhaiten Kiss-yhtyeen pitkäkielisenä laulaja-basisti-keulahahmona. Kississä hänen lavahahmonaan on demoni. Simmons tunnetaan etenkin näyttävästä lavakoreografiasta, tulen puhaltamisesta, veren sylkemisestä, vaijerin varassa lentämisestä ja 20 cm pitkän kielensä näyttämisestä.
Lapsuus ja nuoruus

Simmonsin alkuperäinen nimi oli Chaim Witz. Hän syntyi 1949 Haifan satamakaupungissa Israelissa. Simmonsin äiti oli Florence ja isä Yechiel Witz.  Simmonsin ollessa vielä pieni hänen perheensä muutti Carmelin kylään.
Unkarinjuutalaisten vanhempien erottua vuonna 1955 Israelissa Simmons muutti äitinsä kanssa 1958 Yhdysvaltoihin Brooklyniin New Yorkiin. Aluksi yhdysvaltalainen kulttuuri oli Simmonsille vierasta. Hän oppi englannin kielen katsomalla televisiota ja lukemalla sarjakuvia. Yhdysvalloissa Simmons vaihtoi etunimensä Gene Kleiniksi. Simmons kävi kymmenen tuntia päivässä juutalaista ješiva-yksityiskoulua. Simmonsin ensivuodet Yhdysvalloissa olivat yksinäisiä, sillä hän vietti vapaa-aikansa televisiota katsellessa. Yhdysvalloissa Simmonsin intohimoksi tulivat hirviöt ja supersankarit ja häntä kiehtoivat etenkin Teräsmies ja Tarzan. Juuri hirviöiden ja sarjakuvahahmojen innostamana myös Kiss alkoi käyttää maskeja. Simmons muutti Jackson Heighsin kaupunginosaan New Yorkin Queensiin äitinsä kanssa vuonna 1961 ja siirtyi julkiseen kouluun. Hän tutustui rock 'n' rolliin vuonna 1962. Häneen tekivät vaikutuksen Chubby Checker, The Beatlesin esiintyminen The Ed Sullivan Show'ssa helmikuussa 1964, Frank Sinatra ja Elvis Presley. Simmons katsoi televisiosta Famous Monsters of Filmlandia ja Yancy Derringeriä.
»Supersankarit olivat samalla myös ensimmäinen kosketukseni vastakulttuuriin. Tarzanilla tai Yancy Derringillä ei ollut supervoimia, mutta ne tekivät kaikkea sellaista, mitä minä en voinut tai saanut tehdä. Eivätkä vääntäneet jutusta mitään tylsää saarnaa. Sankarit olivat vain lungisti mitä olivat eivätkä opastaneet muita, miten pukeutua tai ajatella. Ja näyttivät aina ihan erilaisilta kuin muut. Jengi kyllä huomasi, kun Teris astui huoneeseen. Kellään muulla ei ollut samanlaista asua. Veikkaan, että tuollaisella oli suuri vaikutus siihen, miltä Kiss nykyään näyttää.» 
(Gene Simmons)
Musiikkiura > Varhaiset yhtyeet

Simmonsin ensimmäinen "oikea" yhtye oli Long Island Sounds (myöhemmin Sounds), jossa hän lauloi. Simmons soitti myös coveryhtyeissä Missing Links, Rising Sun ja Bullfrog Bheer (viimeksi mainittu esitti myös omia kappaleitaan). Pääasiallisesti Simmons soitti 60-luvulla Long Island Soundissa. Soundsin soolokitaristin Steve Coronellin välityksellä Simmons tutustui Stanley Eiseniin eli Paul Stanley'iin, jonka kanssa hän perusti vuonna 1970 Rainbow-yhtyeen. Vuonna 1971 Simmons ja Stanley vaihtoivat Rainbow'n nimen Wicked Lesteriksi. Vuonna 1972 kaksikko erotti yhtyeen muut jäsenet ja pestasi tilalle rumpali Peter Crissin Rolling Stone -lehdestä löytämänsä ilmoituksen perusteella. Ace Frehley liittyi myöhemmin jäseneksi ja yhtyeen nimi muutettiin Kissiksi.
Musiikkiura > Sooloura

Simmons on saanut paljon aikaan myös Kissin ulkopuolella. Simmons näki vuonna 1977 Van Halenin keikan paikallisella klubilla, jonka jälkeen Van Halen lähetti Simmonsin rahoittaman demon Warner Brosille. Van Halenista tuli yksi Warnerin suosituimmista artisteista. Simmons on julkaissut kaksi studioalbumia, Gene Simmons ja Asshole. Simmons on toiminut myös Liza Minnellin managerina ja Wendy O. Williamsin tuottajana. Hänellä on myös oma levy-yhtiö, vähän aikaa toiminut $immons Records.
Näyttelijän ura

Simmons on luonut uraa myös itsenäisenä näyttelijänä. Hänen ensimmäinen roolinsa oli elokuvassa Karkuri vuonna 1984, jossa hän näytteli Tom Selleckin, Kirstie Alleyn ja Cynthia Rhodesin kanssa. Simmons näytteli myös elokuvassa Kahden naisen välissä vuodelta 2002.
Simmons on näytellyt myös Kissin kanssa elokuvassa Kiss ja huvipuiston haamu, joka tehtiin vuonna 1978. Elokuvassa oli mukana yhtyeen alkuperäinen kokoonpano (Gene Simmons, Paul Stanley, Ace Frehley ja Peter Criss). Sama Kiss-kokoonpano nähdään myös elokuvassa Detroit Rock City (1999), jossa neljä poikaa haluaa päästä Kissin konserttiin Detroitiin. Simmons esiintyi Family Guyn kolmessa jaksossa itsenään. Hän esiintyi myös animaatiosarjassa Kukkulan kuningas omana itsenään.
Simmons on esiintynyt myös televisiosarjoissa. Vuonna 2008 hän esiintyi kahdessa Ruma Betty -sarjan jaksossa. Vuonna 2004 Simmons näytteli Hädän hetkellä -sarjan muutamassa jaksossa huumepomo Donald Mannia. Simmons on ollut mukana tekemässä kahta tosi-tv -sarjaa, Rokkikoulu ja Gene Simmonsin sukukalleudet. Rokkikoulun ensimmäinen tuotantokausi nähtiin kesällä 2006 myös Suomessa Nelosella. Ohjelmassa Simmons kokosi nuorista brittiläisistä klassisen musiikin opiskelijoista viisihenkisen rokkibändin. Simmons oli vierailevana tuomarina vuonna 2005 kykyjenetsintäohjelmassa American Idol. Hän on myös vieraillut talk show -ohjelmissa kuten Jimmy Kimmel Live!, The Tonight Show ja The Henry Rollins Show. Simmons menee tuomariksi CBS:n tuottamaan tv-ohjelmaan Jingles, jossa arvostellaan äänimainoksia. Simmons nähdään myös Nickelbackin Rockstar-musiikkivideolla. 80-luvulla Simmons vieraili suositussa Miami Vice -sarjan jaksossa ja esitti huumepomoa. Simmonsilla oli myös cameorooli TV-sarjassa CSI vuonna 2014. Sarjan toiseksi viimeisen eli 14. tuotantokauden 17. jaksossa Soitellen sotaan Simmons esitti rock-tähteä, jolla epäillään olevan jotain tekemistä erään bändärin kanssa.
Simmonsin perheen elämää seuraavaa Gene Simmonsin sukukalleudet -televisiosarjaa Suomessa esittää JIM-kanava.
Yksityiselämä

Simmonsilla on ollut pitkäaikainen suhde entiseen Playboy-malliin ja näyttelijään Shannon Tweediin, jonka kanssa hänellä on myös kaksi lasta, Nicholas (s. 22. tammikuuta 1989) ja Sophie (s. 7. heinäkuuta 1992). Simmons on seurustellut myös monien muiden julkisuuden henkilöiden kanssa, joista tunnetuimpia lienevät Cher ja Diana Ross. Hänellä on ollut myös suhde näyttelijä Liv Ullmannin kanssa. Simmons on kirjoittanut kaksi kirjaa elämästään ja Kissistä, hyvin menestyneen KISS and Make-Upin vuonna 2001 sekä Sex Money KISSin vuonna 2003. Hän on myös julkaissut prostituutiota käsittelevän Ladies of the Night: A Historical and Personal Perspective on the Oldest Profession in the World -kirjan vuonna 2008. Simmons omistaa levy-yhtiön, markkinointifirman ja Moneybag-vaatemalliston. Hän omistaa myös Dragonfly-vaatemalliston. Simmons perusti Richard Abramsonin kanssa Simmons Abramson Marketing -yhtiön. Hän omistaa myös Simmons Books ja Simmons Comics -yhtiöt.
Simmons on myös tunnetusti absolutisti – hän ei ole omien sanojensa mukaan koskaan ollut humalassa. Simmons vastustaa erityisesti huumeita ja muita päihteitä. Simmons on monikielinen. Hän puhuu englantia, unkaria, hepreaa ja saksaa ja opettelee tällä hetkellä japania ja mandariinikiinaa. Simmons esiintyi Xbox 360:n Guitar Hero II -tapahtumassa New Yorkissa. Simmons on antanut äänensä Demigod of Rockille Guitar Hero: Warriors of Rock -pelissä.
Simmons on syntynyt juutalaiseen perheeseen, ja hänen äitinsä selvisi hengissä natsien keskitysleiriltä. Simmons ei kuitenkaan ole uskonnollinen eikä asuessaan nuorempana Israelissa käynyt juutalaisissa jumalanpalveluksissa. Simmons on myös tunnettu liikemies. Vuonna 2002 Simmons julkaisi miestenlehteä Gene Simmons' Tongue. Lehti lakkautettiin viidennen numeron jälkeen.
Vuonna 2010 Simmons haastettiin oikeuteen epäiltynä pahoinpitelystä ja henkisen kärsimyksen tuottamisesta. Nathan Marlove ja Cynthia Marzo väittivät, että Simmons hyökkäsi heidän kimppuunsa, uhkaili heitä ja otti heidän videokameransa sen jälkeen, kun he olivat kuvanneet rokkaria. Oikeustaistelu kuitenkin päätettiin Simmonsin hyväksi, mutta pariskunta yritti hakea Simmonsille lähestymiskieltoa. Myös tämä hakemus hylättiin.lähde?
Soittimet

Simmons soittaa pääasiallisesti kirveen muotoista bassoa, jossa on EMG-mikrofonit. Hän on suunnitellut Gene Simmons The Punisher -basson. Simmonsin kirveen muotoista bassoa kutsutaan nimellä Axe (suom. kirves). Simmons palkkasi Steve Carrin suunnittelemaan Axen. Simmons käyttää tunnetusti Ampegin bassovahvistimia ja -kaappeja. Simmonsilla oli myös Ampegin nimikkojärjestelmä, nimeltään Punisher Rig. Nimeä Punisher käytettiin myös Genen bassoissa.lähde?
Kunnianosoitukset ja merkitys

Simmons hyväksyttiin lokakuussa 2006 Long Islandin Music Hall of Fameen. Simmonsin ja Kiss-yhtyeen vaikutus rock-musiikkiin on ollut valtava, esimerkiksi suomalaisen Lordi-yhtyeen laulaja Mr. Lordi on kertonut Simmonsin olevan hänen suurin innoittajansa. Lordin kappale Idol kertoo Simmonsista. Myös Ville Valo on sanonut Simmonsin olevan hänelle tärkeä vaikuttaja. Simmons sai myös Golden Tongue Award -palkinnon Las Vegasissa järjestetyssä Adult Video News Awards -pornofestivaalilla.
Diskografia > Kiss

| --- | --- |
 Studioalbumit KISS (1974)  Hotter Than Hell (1974)  Dressed to Kill (1975)  Destroyer (1976)  Rock and Roll Over (1976)  Love Gun (1977)  Gene Simmons (1978)  Dynasty (1979)  Unmasked (1980)  Music from "The Elder" (1981)  Creatures of the Night (1982)  Lick It Up (1983)  Animalize (1984)  Asylum (1985)  Crazy Nights (1987)  Hot in the Shade (1989)  Revenge (1992)  Carnival of Souls: The Final Sessions (1997)  Psycho Circus (1998)  Sonic Boom (2009)  Monster (2012) :  Livealbumit Alive! (1975)  Alive II (1977)  Alive III (1993)  MTV Unplugged (1996)  You Wanted the Best, You Got the Best!! (1996)  KISS Symphony: Alive IV (2003)  KISS Alive! 1975-2000 (2006) Sooloura Gene Simmons (1978)  Sex Money, KISS (äänikirja sisältää uusia kappaleita) (2003)  Asshole (2004)  Speaking In Tongues (2005)  Alter Ego (2009)
Kirjallisuutta

Simmons, Gene: KISS and Make-Up.  New York:  Crown, 2001.  ISBN 0-609-81002-2  (englanniksi)
Simmons, Gene: Sex Money KISS.  Phoenix Books/Simmons Books/New Millennium Press, 2003.  ISBN 1-893224-86-4  (englanniksi)
Simmons, Gene: Ladies Room.  New York:  Crown, 2008.  (englanniksi)
Aiheesta muualla

Kuvia tai muita tiedostoja aiheesta Gene Simmons Wikimedia Commonsissa
Sitaatteja aiheesta Gene Simmons Wikisitaateissa
Gene Simmonsin viralliset sivut
Gene Simmons Internet Movie Databasessa. (englanniksi)
Terry Grossin Gene Simmons -haastattelu: osa 1, osa 2, osa 3, osa 4 Fresh Air 4.2.2002
| n k Kiss |
| --- | --- | --- |
 Gene Simmons  Paul Stanley  Tommy Thayer  Eric Singer 
| Entiset jäsenet |  Ace Frehley  Peter Criss  Eric Carr  Vinnie Vincent  Mark St. John  Bruce Kulick  |  |
| Studioalbumit |  Kiss  Hotter Than Hell  Dressed to Kill  Destroyer  Rock and Roll Over  Love Gun  Dynasty  Unmasked  Music from The Elder  Creatures of the Night  Lick It Up  Animalize  Asylum  Crazy Nights  Hot in the Shade  Revenge  Carnival of Souls: The Final Sessions  Psycho Circus  Sonic Boom  Monster  |  |
| Livealbumit |  Alive!  Alive II  Alive III  Kiss Unplugged  You Wanted the Best, You Got the Best!!  Kiss Symphony: Alive IV  Kiss Alive! 1975–2000  Alive 35  Kiss Rocks Vegas  Off the Soundboard – Tokyo 2001  |  |
| Kokoelmat |  The Originals  The Originals II  Double Platinum  Killers  Chikara  Smashes, Thrashes & Hits  Greatest Kiss  The Box Set  The Very Best of Kiss  The Best of Kiss: The Millennium Collection  The Best of Kiss: The Millennium Collection, Vol. 2  Gold  The Best of Kiss: The Millennium Collection, Vol. 3  The Best of Kiss  Playlist Plus  Playlist Your Way  Jigoku-Retsuden – New Recordings Best  Ikons  |  |
| Videojulkaisut |  Animalize Live Uncensored  Exposed  Crazy Nights  X-treme Close-Up  Konfidential  Kiss My Ass: The Video  Kiss Unplugged  Psycho Circus 3-D Video  The Second Coming  Kiss Symphony: The DVD  Rock the Nation Live!  Kissology Volume One: 1974–1977  Kissology Volume Two: 1978-1991  Kissology Volume Three: 1992–2000  |  |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel 2  Suomi (KANTO)  Yhdysvallat  Ruotsi  Japani  Tšekki  Korea  Kroatia  Alankomaat  Puola 
Tieteilijät:  CiNii 
Taiteenala:  MusicBrainz 
Henkilöt:  DDB  Elonet 
Muut:  Europeana  IdRef 
Gene Simmons Bostonissa vuonna 2004.
Simmonsin yksi efekti on veren sylkeminen.
Gene Simmons vuonna 2007.
Luonnos Simmonsin käyttämästä kasvonaamiosta.
Gene Xbox 360:n Guitar Hero II -tapahtumassa New Yorkissa.
Simmonsin Axe-basso.
Sihteeri

Rose Mary Woods, Yhdysvaltain presidentin Richard Nixonin sihteeri, työpisteellään 1970-luvulla.
Sihteeri (lyhenne siht.) on toimistotyön ammattilainen, joka työskentelee toimistopalvelu-, tietohallinto- ja viestintätyössä erilaisissa organisaatioissa muun muassa yrityksissä, järjestöissä ja virastoissa. Ammattinimike voi olla myös assistentti.
Virtuaalisihteeri on henkilö, joka tekee ostopalveluna sihteeri- tai assistenttitehtäviä hyödyntäen tietotekniikkaa ja etäyhteyksiä. Virtuaalisihteeristä käytetään myös nimitystä virtuaaliassistentti.
Sihteerin tehtäviin kuuluu muun muassa tilaisuuksien ja matkojen järjestäminen, kirjeenvaihto, käännöstyöt, kokoussihteerinä toimiminen, tiedottaminen, hankintojen ja tilausten tekeminen, esimiehen avustaminen ja juoksevien asioiden hoitaminen organisaation sisäisissä ja ulkoisissa yhteyksissä. Työn sisältöön vaikuttavat esimiehen asema, tehtävät sekä yrityksen tai organisaation toimiala ja koko.
Sihteerin tehtäviin koulutetaan esimerkiksi kauppaoppilaitoksissa (merkonomi), ammattikorkeakouluissa (tradenomi), aikuisopistoissa, aikuiskoulutuskeskuksissa ja instituuteissa (ammatti-/näyttötutkinto).
Yhteisöjen tai yrityksien kokouksien ajaksi valitaan sihteeri pitämään pöytäkirjaa. Yleensä sihteerinä toimii toimitusjohtaja tai asunto-osakeyhtiöissä isännöitsijä.
Aiheesta muualla

Wikimedia Commonsissa on kuvia tai muita tiedostoja aiheesta .
Sihteeriyhdistys – Sekreterarföreningen ry
Tradenomi HSO Sihteerit ry (Arkistoitu – Internet Archive)
European Management Assistants EUMA (suomenkieliset sivut) (Arkistoitu – Internet Archive)
Deathmarched

| Deathmarched> Tiedot |
| --- | --- |
Toiminnassa:  2009–2014
Tyylilaji:  death metal
Kotipaikka:   Seinäjoki, Suomi
Laulukieli:  englanti
Jäsenet:  Mika Hankaniemi, laulu   Hannu Kujanen, kitara   Esa Pennala, bassokitara   Jussi Samppala, rummut  
Entiset jäsenet:  Juha Pohto, rummut (2009–2013)  Tero Perasto, kitara (2013)                    -->Arttu Keski-Hirvi, Rummut (2013) 
Levy-yhtiö:  Violent Journey Records, 2009–  
Aiheesta muualla
Kotisivut
Infobox OKNimi-testi OK: 
Deathmarched oli vuosina 2009–2014 toiminut seinäjokelainen death metal -yhtye, joka kasattiin hajonneiden God Forsakenin sekä Putridin jäsenistä.
Kesäkuussa 2012 yhtye julkaisi promoalbumin Open Fire!, minkä jälkeen yhtye solmi levytyssopimuksen Violent Journey Recordsin kanssa. Esikoisalbumi, Spearhead of Iron, julkaistiin joulukuussa 2012.
Yhtye hajosi kesäkuussa 2014.
Jäsenet

Mika Hankaniemi – laulu (2009–)
Hannu Kujanen – kitara (2009–)
Esa Pennala – bassokitara (2011–)
Jussi Samppala – rummut (2013–)
Jäsenet > Entiset jäsenet

Juha Pohto – rummut (2009–2013)
Tero Perasto – kitara (2013)
Arttu Keski-Hirvi – rummut (2013)
Diskografia

Open Fire! (2012,  demo)
Spearhead of Iron (2012,  Violent Journey Records)
Aiheesta muualla

Deathmarched Encyclopaedia Metallumissa (englanniksi)
Deathmarched Myspacessa (englanniksi)
Pandoran lipas

John William Waterhouse: Pandora (1896)
Pandoran lipas on kreikkalaisessa mytologiassa esiintyvä esine, joka liittyy Pandoran myyttiin Hesiodoksen kirjassa Työt ja päivät. Hesiodos kertoi, miten uteliaisuus sai Pandoran avaamaan hänen puolisonsa haltuun jätetyn lippaan. Avatusta lippaasta pääsivät valloilleen ihmiskuntaa vaivaavat kiroukset. Myöhemmissä kuvauksissa tarinan painopiste on siirtynyt Pandorasta itsestään lippaan sisältöön. Pandora oli nainen, jonka jumalat loivat rankaisemaan ihmisiä.
Alkuperäisessä kertomuksessa mainittu astia ei ollut lipas, vaan suuri säilytysruukku, mutta siihen viittaava sana käännettiin väärin. Nykyään sanonta Pandoran lipas edustaa ajatusta suurten onnettomuuksien lähteestä tai lahjasta, joka näyttää arvokkaalta, mutta osoittautuukin kiroukseksi.
Hesiodoksen mukaan Zeus kosti Prometheukselle tulen varastamisen taivaasta esittelemällä kauniin Pandoran Prometheuksen veljelle Epimetheukselle. Pandora avasi hänen valvontaansa jätetyn ruukun, jossa olivat sairaudet, kuolema ja monia muita pahoja asioita, jotka näin levisivät maailmaan. Pandora kiirehti sulkemaan ruukun, mutta sinne jäi jäljelle vain yksi asia. Siihen viittaava sana on yleensä käännetty toivoksi, mutta sillä voi olla myös pessimistisempi merkitys: pettävä toivo.
Tästä tarinasta on peräisin ilmaisu avata Pandoran lipas, joka tarkoittaa odottamattomiin ongelmiin johtavan asian tekemistä tai aloittamista.
Käännös suomeksi
Miesten yleisluistelun maailmanmestaruuskilpailut 1922

Yleisluistelun maailmanmestaruudesta kilpailtiin Kristianiassa 18.-19. helmikuuta 1922. Vain miehet kilpailivat. Osanottajia oli 18 kolmesta eri maasta.
Miesten yleismestaruus

| Sija | Kilpailija | Maa | 500 m | # | 5 000 m | # | 1 500 m | # | 10 000 m | # | Pisteet |
| --- | --- | --- | --- | --- | --- | --- | --- | --- | --- | --- | --- |
| 1 | Harald Strøm |  Norja | 45,2 | 4 | 8.26,5 | 1 | 2.25,3 | 3 | 17.37,5 | 1 | 9 |
| 2 | Roald Larsen |  Norja | 43,6 | 1 | 8.43,8 | 4 | 2.24,8 | 2 | 18.04,1 | 6 | 13 |
| 3 | Clas Thunberg |  Suomi | 44,1 | 2 | 8.41,8 | 3 | 2.22,8 | 1 | 18.10,2 | 9 | 15 |
| 4 | Ole Olsen |  Norja | 46,2 | 11 | 8.38,1 | 2 | 2.27,2 | 6 | 17.43,6 | 2 | 21 |
| 5 | Julius Skutnabb |  Suomi | 45,9 | 8 | 8.49,4 | 7 | 2.27,1 | 5 | 17.59,3 | 4 | 24 |
| 6 | Sigurd Moen |  Norja | 46,4 | 12 | 8.46,3 | 5 | 2.26,1 | 4 | 18.05,6 | 7 | 28 |
| 7 | Walter Tverin |  Suomi | 45,4 | 5 | 8.52,4 | 10 | 2.27,2 | 6 | 18.21,7 | 10 | 31 |
| 8 | Eric Blomgren |  Ruotsi | 45,9 | 8 | 8.49,6 | 8 | 2.27,9 | 8 | 18.09,0 | 8 | 32 |
| 9 | Waldemar Bergström |  Suomi | 47,1 | 14 | 8.49,7 | 9 | 2.29,2 | 10 | 17.54,1 | 3 | 36 |
| 10 | Oskar Olsen |  Norja | 45,1 | 3 | 9.00,6 | 11 | 2.29,2 | 10 | 18.45,6 | 13 | 37 |
Miesten yleisluistelun maailmanmestaruuskilpailut 1910

Yleisluistelun maailmanmestaruudesta kilpailtiin Helsingissä 5.-6. maaliskuuta 1910. Vain miehet kilpailivat. Moskovan Sokol seuraa edustanut Nikolai Strunnikov voitti mestaruuden. Lopullisiin pisteisiin huomioitiin vain kaikki matkat loppuun saakka luistelleiden sijoitukset.